༈ །རྒྱ་གར་སྐད་དུ། ཨ་དྷིཥྛཱ་ན་མ་ཧཱ་ཀཱ་ལ་སཱ་དྷ་ནཱ་མ། བོད་སྐད་དུ། བྱིན་གྱིས་བརླབས་པའི་ནག་པོ་ཆེན་པོའི་སྒྲུབ་ཐབས་ཞེས་བྱ་བ། «མྱུར་དུ་འབྱུང་བའམ། ནམ་མཁའ་ལ་མགྱོགས་པར་འབྱོན་པས།» མྱུར་མཛད་སྤྱན་རས་གཟིགས་«ཀྱིས་སྣ་དྲངས་ནས་འབྱོན་པ་»ལ་ཕྱག་འཚལ་ལོ། «།དྲིལ་བུ་གཡེར་ཁ་»ཞབས་གདུབ་དང་བཅས་«བགེགས་»བི་ནཱ་ཡ་ཀ་«གདན་བྱས་»མནན། «།ཆོས་ཉིད་མི་འགྱུར་བའི་བརྡར་སྐུ་མདོག་»ནག་པོ་ཆེན་པོ་སྟག་གི་ཤམ་ཐབས་ཅན། «གྱི་སྟེང་ན་དར་ལྗང་གུའི་སྐེ་རག་བྱས་པ།» །ཕྱག་དྲུག་«ཀླུ་ཆེན་པོ་བརྒྱད་»སྦྲུལ་གྱི་རྒྱན་གྱིས་རྣམ་པར་བརྒྱན། །གཡས་པས་«ཉོན་མོངས་པ་གཅོད་པའི་བརྡར་»གྲི་གུག་བར་པས་«སེམས་ཅན་གྱི་དོན་མི་བརྗེད་པའི་བརྡར་»ཕྲེང་བ་འཛིན། །ཐ་མས་«ཆོས་ཀྱི་སྒྲ་སྒྲོགས་པའི་བརྡར་»ཌ་མ་རུ་ནི་«གནོད་བྱེད་འཇིགས་པར་བྱེད་པའི་ཚུལ་གྱིས་»དྲག་ཏུ་འཁྲོལ། །གཡོན་པས་«རྣམ་རྟོག་གཅོད་པའི་བརྡར་»ཐོད་ཁྲག་དང་ནི་«དུག་གསུམ་རྩད་ནས་གཅོད་པའི་བརྡར་»མདུང་རྩེ་གསུམ། །དེ་བཞིན་«སེམས་ཅན་འཁོར་བ་ནས་འདྲེན་པའི་བརྡར་»ཞགས་པས་བཟུང་ནས་འཛིན་པར་བྱེད། «།ཤིན་ཏུ་འཇིགས་ཤིང་རྔམས་པའི་»དྲག་པོའི་ཞལ་ལས་མཆེ་བ་རྣམ་པར་གཙིགས། «སྨ་ར་ཨག་ཚོམ་གྱེན་དུ་བརྗེས་པ།» སྤྱན་གསུམ་«དམར་ཞིང་ཟླུམ་»དྲག་པོའི་དབུ་སྐྲ་«ཁམས་སེར་»གྱེན་དུ་འབར། «བ་སྦྲུལ་གྱིས་བཅིངས་པ་»དཔྲལ་བར་སིནྡྷུ་ར«འམ་ཡང་ན་མཚལ་གྱིས་»ཡིས་ལེགས་པར་བྱུགས། །སྤྱི་བོར་«སྐྲའི་གསེབ་ན་»མི་བསྐྱོད་པ་«ཐུགས་ཀ་ཡན་ཆད་གསལ་བ་དབང་བསྐུར་བའི་ཚུལ་དེ་»ཡིས་རབ་ཏུ་བརྒྱན། ད«མ་ཚིག་སེམས་དཔའ་ལ་ཡེ་ཤེས་སེམས་དཔའ་བརྟན་པར་བཞུགས་པའི་ཚུལ་དུ་རྟག་པར་རང་གི་སྟེང་ན་བཞུགས་པའོ།» «།དུས་རྟག་པར་ཤིང་གི་ཁ་ལ་བཞུགས་ཏེ།» །ཤིང་ལས་བྱོན་ནས་གཏོར་མ་ལེན་པར་དམིགས། «ལ་བསྙེན་སྔགས། »ཨོཾ་བཛྲ་མ་ཧཱ་ལ་«རྡོ་རྗེ་ནག་པོ་ཆེན་པོ་ཀྵཱིཾ་ས་བོན་»ཀྵི་ཏྲ་«པཱ་ལ་སྟེ་ཞིང་སྦྱོང་»བིགྷྲཱན྄་«བགེགས་སྟེ་གནོད་སྦྱིན་»བི་ནཱ་ཡ་ཀ་«ལོག་འདྲེན་ཏེ་ཚོགས་ཀྱི་བདག་པོ་»ཧཱུྃ་ཧཱུྃ་ཕཊ།«་་་་་གསུང་རྒྱུན་ལ་ཕཊ་ཕཊ་སྭཱ་ཧཱ་ཡོད། ཅེས་པའི་སྔགས་འདི་»ལན་བདུན་བརྗོད་ལ་གཏོར་མ་སྦྱིན། །བྱིན་གྱིས་བརླབས་པའི་ནག་པོ་ཆེན་པོའི་སྒྲུབ་ཐབས། །སློབ་དཔོན་ཤཱ་ཝ་རིས་མཛད་པ་རྫོགས་སོ།།